Podmotsa

Podmotsa (ka: Podmogolitsõ, Potmolitsa, Potvitsa, Parve ja Kalda) on küla Võru maakonnas Setomaa vallas Eesti-Venemaa piiri ääres. 

Küla kuulub Tsätski nulka.

Külas paikneb kokku kuus kääbast, mis on kõik arvel arheoloogiamälestistena. Veel kaks kääbast jäävad naaberküla Velna territooriumile. Külas on ka väike kalmistu, mille keskel on Podmotsa tsässon. 

Külast põhja poole jääb Kulje laht. Lahe ääres asub Koolusaare, kus sõja ajal olevat külainimesed paos käinud.

Külla viib ainult Värska–Podmotsa tee.

Enne Eesti omavalitsuste haldusreformi 2017. aastal kuulus küla Värska valda ja Põlva maakonda.

Viited

Võru maakonna külad
Setomaa vald
Setumaa külad
Setumaa külad